
Here sits a raw of tittlin jades,

WIJ heaving breast and bare neck3
An' there a batch of wabster Iads5

Blackguarding frae K - ck3

for fun this day,

X.

Here some are thinkln on their slns?

An' some upo' their claes ;
Ane curses feet that fyl'd his shins?

Anither sighs an' prays :
On this hand sits a chosen swatch.,

Wi' screw' d up grace-proud faces ;
On that a set o' chaps at watch,

Thrang winkin on the lasses

To chairs that day,

O happy is that man an' blest !

Nae wonder that it pride him !
Wha's ain dear lass, that he likes best3

Comes clinkin down beside him !
Wi' arm repos'd on the chair back,

He sweetly does compose him ;
Which, by degrees, slips round her neck,

An's loof upon her bosom.

Unken'd that day.

